L'obra de teatre ‘Aguacates’ es representarà divendres que ve a la Casa Municipal de Cultura
15 de gener 2019

![](/media/p3nj30ld/69_c_aguacates.jpg) 

La Casa Municipal de Cultura acollirà este divendres, 18 de gener, l'obra de teatre _Aguacates_, de la companyia Saga Producciones. La representació, en castellà i apta per a tots els públics, començarà a les 21.30 hores. El preu de l'entrada és de 9 euros. 

  

_Agucates_ és el títol d'una comèdia teatral, escrita per Tirso Calero (L'Alqueria Blanca), dirigida per José Saiz i protagonitzada per Juanjo Artero, Jesús Cabrero, Lucía Ramos i Ricardo Saiz.

  

Esta obra ens presenta Marcelino, un polític conservador, que pot convertir-se en el pròxim president del Govern. Si professionalment està ascendint com la bromera, personalment presenta molts més problemes. S'acaba de divorciar i no sap com comportar-se amb la seua filla, per a paréixer un pare modern i enrotllat. Silvia, la seua filla, té 18 anys acabats de complir i unes ganes tremendes d'experimentar-ho tot en la vida. Tal experimentació la portarà a tindre un embolic amb Toni, el millor amic del seu pare, aventurer de professió, que passa per una mala etapa econòmica i personalment, de la qual només pot eixir gràcies a una futura plantació d'alvocats. Durant unes vacances en comú, les mentides i els somnis dels nostres protagonistes s'entrellaçaran oferint un divertit embolic on res és el que sembla.​

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-aguacates-es-representara-divendres-que-ve-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-aguacates-es-representara-divendres-que-ve-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-aguacates-es-representara-divendres-que-ve-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/l-obra-de-teatre-aguacates-es-representara-divendres-que-ve-a-la-casa-municipal-de-cultura/)